S malim zakašnjenjem poklonit ću pažnju obljetnici početka borbe za izjednačavanje muških i ženskih građanskih prava i skrenuti vam pogled na zanimljiv sajt posvećen ohrabrivanju žena da se priključe IT zajednicama, ali tako da ‑ pazi sad! ‑ taj proces započne s edukacijom muškaraca.
Naime, 20.7. 1848. u američkom malom gradu Seneca Falls nadomak New Yorku grupa se muškaraca i žena okupila na prvoj američkoj konferenciji o pravima žena, na kojoj su donijeli dokument zanimljivog naziva ‑ "Deklaracija osjećaja". U njoj su se naravno založili za izjednačavanje građanskih prava muškaraca i žena, pa premda su američke žene pravo glasa dobile tek 70 godina poslije, taj se događaj i ne samo u Americi uzima simbolično važnim u dugoj povijesti borbe za ravnopravnost spolova. Zanimljivo je da su dvoje od nekolicine glavnih inicijatora bili muškarci.
Na ovoj stranici http://www.linux.org/docs/ldp/howto/Encourage‑Women‑Linux‑HOWTO/index.html  s druge strane, dragi moji Linux prijatelji, možemo naći nekoliko korisnih savjeta o tome kako se ponašati u ženskom društvu, čak i ako smo okruženi gadžetima, šrafcigerima, laptopima, procesorima, skriptama, konzolama ili softverima otvorene ili zatvorene fele. Možda je ovaj opis sa spomenute stranice najbolji uvod u njenu zanimljivost i zabavnost:
Zamisli kafić pun muškaraca, zaljubljenika u sport o kojem ti ne znaš baš puno. Zamisli ih višima i snažnijima od tebe, kako govore jezikom kojeg ne razumiješ u potpunosti i zamisli ih kako potcjenjuju svakoga tko nije potpuno posvećen tom sportu. E sad zamisli da ulaziš u taj kafić s majicom na kojoj piše Uopće ne volim sport ... Sada otprilike počinješ shvaćati kako je biti žena u velikoj grupi muškaraca.
Dobri su i savjeti, formulirani u maniri starozavjetnih zakonika:
Ne koristi tipkovnicu da riješiš problem, nego da pokažeš kako se s njom radi
Ne ofiraj, ali
Komplimentiraj
Ne bulji u ženu koja ulazi u muško društvo
Postupaj prema ženama kao prema normalnim ljudima,a malo dalje piše:
Ako nisi siguran kako postupati sa ženama, pokušaj slijedeće: ponašaj se prijateljski, ali ne nasrtljivo, budi spontan, započni razgovor na način na koji obično započinješ, kada je konverzacija gotova otiđi raditi nešto drugo...
21/07/05 KlaudioStefancic 

                                                  
original  Jul 21 4:31am